**Perttu Lindgren** (s. 26. elokuuta 1987 Tampere) on suomalainen entinen jääkiekkoilija, joka edusti viimeisimpänä NLA-seura EHC Bieliä.

Ura
---

### Seurajoukkueissa

Lindgren teki SM-liiga-debyyttinsä kaudella 2004–2005, jolloin pääsi pelaamaan kaksi peliä. Samana kautena Lindgren johdatti Ilveksen A-nuorten SM-kultaan tehden pudotuspeleissä uuden piste-ennätyksen sivuttaen Hermanni Vidmanin ennätyksen kaudelta 1999–2000. Dallas Stars varasi Lindgrenin NHL:ään varaustilaisuuden kolmannella kierroksella (numerolla 75) kesällä 2005.

Kaudella 2005–2006 Lindgren teki läpimurtonsa junioritasolta aikuisten sarjaan. Hän oli runkosarjan päätteeksi tulokkaiden pistepörssin ykkönen saldolla 13+24 ja voitti Jarmo Wasama -muistopalkinnon vuoden tulokkaana. Kesällä 2006 Lindgren teki kolmen vuoden tulokassopimuksen Starsin kanssa ja kävikin jo seuraavan kauden alussa Dallasin harjoitusleirillä, mutta palasi Ilvekseen vielä kaudeksi.

Kauden 2006–2007 Lindgren pelasi vielä Ilveksessä tehden yhteensä 26 pistettä 43 ottelussa. Pisteistä 4 oli maaleja. Vaikka tahti hiipuikin hieman, Lindgren siirtyi Dallas Starsin farmijoukkueeseen Iowa Stars kehittymään NHL:ää varten. Hän pelasi samassa seurassa kaudella 2007–2008. Hän pelasi NHL:ssä Dallas Starsissa yhden ottelun 19. lokakuuta 2009 Los Angeles Kingsiä vastaan ja siinä 8.33 minuuttia 10:ssä vaihdossa.

30. syyskuuta 2008 julkistettiin kauden 2008–2009 kattava sopimus Rauman Lukon kanssa. Lukko-kauden jälkeen Lindgren palasi Dallas Starsin organisaatioon kaudeksi 2009–2010. Hän pelasi suurimman osan kaudesta Dallasin farmijoukkueessa Texas Starsissa, mutta debytoi Starsin NHL-joukkueessa 19. lokakuuta 2009 ja sai jääaikaa 8,33 minuuttia. Kaudeksi 2010–2011 Lindgren palasi jälleen Lukkoon ja voitti runkosarjan pistepörssin tehoilla 23+43=66 pistettä. Lukko voitti keväällä myös SM-pronssia. Seuraavalla kaudella Lindgren teki 51 runkosarja- ja pudotuspeliottelussa 40 pistettä. 

Toukokuussa 2012 hän solmi kaksivuotisen sopimuksen KHL-joukkue Atlantin kanssa, kauden etetessä Lindgren sai potkut Atlantista ja siirtyi sen jälkeen Amur Habarovskiin. Amur ei selviytynyt pudotuspelikieroksille saakka, minkä jälkeen seuran johto purki Lindgren sopimuksen.

Lindgren siirtyi kaudeksi 2013–2014 Sveitsin liigan HC Davosiin. Hän pelasi Davosissa seitsemän kautta. Lindgrenin pelaajasopimus purettiin yhteisymmärryksessä tammikuussa 2021 ja hän siirtyi loppukaudeksi EHC Bieliin.

### Maajoukkueessa

Maajoukkueessa Lindgren debytoi Karjala-turnauksessa marraskuussa 2010. Sitä ennen Lindgren on esiintynyt jokaisessa ikävuosimaajoukkueessa. Tammikuussa 2006 hän oli voittamassa alle 20-vuotiaiden MM-kisoissa pronssia.

### Yksityiselämä

Lindgren on naimisissa sairaanhoitaja Karoliina Lindgrenin kanssa ja heillä on neljä lasta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | Ilves | SM-liiga | 2 | 0 | 0 | 0 | 0 | – | – | – | – | – |
| 2005–2006 | Suomi U20 | Mestis | 3 | 0 | 3 | 3 | 0 | – | – | – | – | – | JMM | 7 | 2 | 4 | 6 | 2 |
|  | Ilves | SM-liiga | 51 | 13 | 24 | 37 | 16 | 4 | 0 | 0 | 0 | 0 |
| 2006–2007 | Suomi U20 | Mestis | 2 | 1 | 1 | 2 | 2 | – | – | – | – | – | JMM | 6 | 2 | 8 | 10 | 8 |
|  | Ilves | SM-liiga | 43 | 4 | 22 | 26 | 38 | 7 | 4 | 2 | 6 | 2 |
| 2007–2008 | Iowa Stars | AHL | 69 | 10 | 24 | 34 | 6 | – | – | – | – | – |
| 2008–2009 | Lukko | SM-liiga | 49 | 5 | 19 | 24 | 16 | – | – | – | – | – |
| 2009–2010 | Texas Stars | AHL | 74 | 14 | 33 | 47 | 14 | 24 | 7 | 10 | 17 | 2 |
|  | Dallas Stars | NHL | 1 | 0 | 0 | 0 | 0 | – | – | – | – | – |
| 2010–2011 | Lukko | SM-liiga | 56 | 23 | 43 | 66 | 30 | 12 | 4 | 5 | 9 | 2 | Ykköstähdistö |
| 2011–2012 | Lukko | SM-liiga | 48 | 13 | 26 | 39 | 16 | 3 | 0 | 1 | 1 | 0 |
| 2012–2013 | Atlant | KHL | 19 | 3 | 2 | 5 | 6 | – | – | – | – | – |
|  | Amur Habarovsk | KHL | 21 | 5 | 6 | 11 | 10 | – | – | – | – | – |
| 2013–2014 | HC Davos | NLA | 48 | 13 | 13 | 26 | 16 | 6 | 0 | 2 | 2 | 4 |
| 2014–2015 | HC Davos | NLA | 42 | 11 | 23 | 34 | 4 | 15 | 5 | 7 | 12 | 4 |
| 2015–2016 | HC Davos | NLA | 50 | 22 | 40 | 62 | 20 | 9 | 7 | 3 | 10 | 8 |
| 2016–2017 | HC Davos | NLA | 46 | 15 | 25 | 40 | 70 | 10 | 5 | 3 | 8 | 2 |
| 2017–2018 | HC Davos | NLA | 5 | 0 | 4 | 4 | 2 | – | – | – | – | – |
| 2018–2019 | HC Davos | NLA | 41 | 14 | 16 | 30 | 16 | – | – | – | – | – |
| 2019–2020 | HC Davos | NLA | 48 | 12 | 28 | 40 | 26 | – | – | – | – | – |
| 7 kautta | yhteensä | NLA | 280 | 87 | 149 | 236 | 154 | 40 | 17 | 15 | 32 | 18 |
| 6 kautta | yhteensä | SM-liiga | 249 | 58 | 134 | 192 | 116 | 26 | 8 | 8 | 16 | 4 |
| 2 kautta | yhteensä | AHL | 143 | 24 | 57 | 81 | 20 | 24 | 7 | 10 | 17 | 2 |
| 1 kausi | yhteensä | KHL | 40 | 8 | 8 | 16 | 16 | – | – | – | – | – |

Lähteet
-------

* Perttu Lindgren Eurohockey-sivustolla (englanniksi)
* Perttu Lindgren The Internet Hockey Databasessa (englanniksi)
* Perttu Lindgren Ilves-Hockey Oy.  Arkistoitu 18.10.2007. Viitattu 10.11.2006.

### Viitteet

1. ↑  Perttu Lindgren *Elite Prospects*. Everysport Media Group AB.  (englanniksi)
2. ↑  Miltä tuntuu pelata elämässään yksi NHL-ottelu? Kolme suomalaista kertoo erikoisen tarinansa, josta jopa omat lapset irvailevat *www.iltalehti.fi*. Viitattu 8.1.2020.
3. ↑  Perttu Lindgrenin uusi seura selvisi *Jatkoaika.com*.  19.5.2012. Jatkoaika. Viitattu 24.5.2012.
4. ↑  Perttu Lindgren jätti Davosin *www.iltalehti.fi*. Viitattu 6.1.2021.
5. ↑  Suomalaistaiturin pitkä ura Sveitsissä jatkuu: Kultaleijonien joukkuekaveriksi! *suomikiekko.com*. Viitattu 3.3.2021.
6. ↑  SM-liigan ex-tähti Perttu Lindgren karisti Suomen pölyt ja on nyt pienen kylän kuningas – suhde Leijoniin katkesi: "En ole katkera mistään" *www.iltalehti.fi*. Viitattu 11.12.2019.


|  |  |  |
| --- | --- | --- |
| Edeltäjä:**Simo Vidgren** | **Jarmo Wasaman muistopalkinnon voittaja**2006 | Seuraaja:**Tuomas Suominen** |